CELEX: 52007SC1005
Language: mt
Date: 2007-07-18
Title: Abbozz Deċiżjoni tal-Kumitat Konġunt taż-ŻEE li temenda l-Protokoll 23 mal-Ftehim taż-ŻEE dwar il-kooperazzjoni bejn l-awtoritajiet ta' sorveljanza (l-Artikolu 58) - Abbozz tal-pożizzjoni komuni tal-Komunità

Avviż Legali Importanti

|

52007SC1005

Abbozz Deċiżjoni tal-Kumitat Konġunt taż-ŻEE li temenda l-Protokoll 23 mal-Ftehim taż-ŻEE dwar il-kooperazzjoni bejn l-awtoritajiet ta' sorveljanza (l-Artikolu 58) - Abbozz tal-pożizzjoni komuni tal-Komunità  /* SEK/2007/1005 finali */  

	[pic] | KUMMISSJONI TAL-KOMUNITAJIET EWROPEJ |Brussel 18.7.2007SEG(2007) 1005 finaliAbbozzDEĊIŻJONI TAL-KUMITAT KONĠUNT TAŻ-ŻEEli temenda l-Protokoll 23 mal-Ftehim taż-ŻEE dwar il-kooperazzjoni bejn l-awtoritajiet ta' sorveljanza (l-Artikolu 58)- Abbozz tal-pożizzjoni komuni tal-Komunità -(preżentat mill-Kummissjoni)MEMORANDUM TA' SPJEGAZZJONI1. Il-Kumitat Konġunt taż-ŻEE għandu d-dmir li jiżgura l-omoġeneità tas-Suq Intern, is-sigurtà legali ta' l-operaturi. Dan jinkludi l-promozzjoni ta' interpretazzjoni u applikazzjoni konsistenti u koerenti tar-regoli tal-kompetizzjoni.2. Il-Kumitat Konġunt taż-ŻEE għandu għalhekk jadotta id-deċiżjoni annessa biex temenda l-Protokoll 23 (Kompetizzjoni) tal-Ftehim taż-ŻEE.3. L-abbozz tad-Deċiżjoni tal-Kumitat Konġunt jintroduċi l-possibbiltà għall-Kummissjoni li tistieden l-awtoritajiet nazzjonali tal-kompetizzjoni ta' l-Istati ta' l-EFTA u taż-ŻEE u l-Awtorità ta' Sorveljanza ta' l-EFTA sabiex jipparteċipaw fin-Netwerk Ewropew tal-Kompetizzjoni, flimkien ma' l-awtoritajiet tal-kompetizzjoni ta' l-Istati Membri.4. L-Artikolu 1(3)(a) tar-Regolament tal-Kunsill (KE) Nru 2894/94 dwar l-arranġamenti għall-implimentazzjoni tal-Ftehim taż-ŻEE jipprevedi li l-Kunsill jistabbilixxi l-pożizzjoni tal-Komunità għal Deċiżjonijiet tal-Kumitat Konġunt ta' dan it-tip.5. L-abbozz tad-Deċiżjoni tal-Kumitat Konġunt taż-ŻEE qed jiġi sottomess għall-approvazzjoni mill-Kunsill. Il-Kummissjoni għandha l-ħsieb li tressaq il-pożizzjoni tal-Komunità fil-Kumitat Konġunt taż-ŻEE mill-aktar fis possibbli wara l-adozzjoni mill-Kunsill.AbbozzDEĊIŻJONI TAL-KUMITAT KONĠUNT TAŻ-ŻEEli temenda l-Protokoll 23 mal-Ftehim taż-ŻEE dwar il-kooperazzjoni bejn l-awtoritajiet ta' sorveljanza (l-Artikolu 58)IL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ 'il-Ftehim', u b'mod partikolari l-Artikolu 98 tiegħu,Billi:(1) Il-Protokoll 23 mal-Ftehim ġie emendat bid-Deċiżjoni tal-Kumitat Konġunt tal-KEE Nru … ta' …[1].(2) Sabiex l-Awtorità tas-Sorveljanza ta' l-EFTA u l-Istati ta' l-EFTA ikunu jistgħu jipparteċipaw fid-diskussjonijiet ta' politika fi ħdan in-Netwerk Ewropew tal-Kompetizzjoni (ECN – European Competition Network ) li jinvolvu l-iskambju ta' informazzjoni kunfidenzjali skond l-Artikoli 81 u 82 tat-Trattat tal-KE, jinħtieġ qafas legali sabiex ikun jista' jsir l-iskambju ta' informazzjoni kunfidenzjali li għadu mhux kopert mill-Ftehim. Għalhekk se jiġi inkluż fil-Protokoll 23 mal-Ftehim Artikolu 1A ġdid,IDDEĊIEDA KIF ĠEJ:Artikolu 1Dan li ġej għandu jiżdied wara l-Artikolu 1 tal-Protokoll 23 mal-Ftehim:'L-Artikolu 1AFl-interess ta' interpretazzjoni omoġenja mill-Awtorità tas-Sorveljanza ta' l-EFTA u l-Kummissjoni tal-KE ta' l-Artikoli 53 u 54 tal-Ftehim u ta' l-Artikoli 81 u 82 tat-Trattat, l-Awtorità tas-Sorveljanza ta' l-EFTA u l-awtoritajiet kompetenti ta' l-Istati ta' l-EFTA jistgħu jitħallew ukoll jipparteċipaw fil-laqgħat tan-netwerk ta' l-awtoritajiet pubbliċi msemmija fil-premessa 15 tar-Regolament tal-Kunsill 1/2003 għall-finijiet ta' diskussjonijiet ta' materji ta' politika ġenerali biss. L-Awtorità tas-Sorveljanza ta' l-EFTA, il-Kummissjoni tal-KE u l-awtoritajiet kompetenti ta' l-Istati ta' l-EFTA u ta' l-Istati Membri tal-KE għandu jkollhom is-setgħa li jagħmlu disponibbli l-informazzjoni kollha meħtieġa għall-finijiet ta' din id-diskussjoni tal-politika ġenerali f'dak in-netwerk. L-informazzjoni li ssir disponibbli f'dan il-kuntest m'għandhiex tintuża għal skopijiet ta' infurzar. Din il-parteċipazzjoni hija mingħajr ħsara għad-drittijiet ta' parteċipazzjoni ta' l-Istati ta' l-EFTA u ta' l-Awtorità tas-Sorveljanza ta' l-EFTA skond il-Ftehim taż-ŻEE.'Artikolu 2Din id-Deċiżjoni għandha tidħol fis-seħħ fi [...], jekk in-notifiki kollha fl-Artikolu 103(1) tal-Ftehim ikunu ġew magħmula lill-Kumitat Konġunt taż-ŻEE*..Artikolu 3Din id-Deċiżjoni għandha tiġi ppubblikata fis-Sezzjoni ŻEE, u fis-Suppliment taż-ŻEE tal- Ġurnal Uffiċjali ta' l-Unjoni Ewropea .Magħmula fi Brussel, [...].Għall-Kumitat Konġunt taż-ŻEEIl-President […]Is-Segretarji tal-Kumitat Konġunt taż-ŻEE […] [1] ĠU L ...* [Ebda rekwiżiti kostituzzjonali m'huma indikati.] [Rekwiżiti kostituzzjonali indikati.]